Иџьабаауп, аха жәытәла ҳабдуцәа абас акәын адгьыл ишықәаарыхуаз рҳәоит иахьа қәаҭанала ицәаӷәо ауаа. Иахьатәи аамҭазы џьоукы-џьоукы еиуеиԥшым атехникала ацәаӷәара еиҳа еиӷьаршьозаргьы, иҟоуп жәытәла, атрадициақәа ирыцҵо иаазго анхацәагьы.
Тҟәарчал араион Аҟәарчаԥан аҳаблаҟны инхо Беслан Берзениа иҭаацәараҟны имхқәа ацәқәа ҵакны ирцәаӷәоит. Ацәқәа сара исхатәуп, Васькеи Џьорџьи рыхьӡуп иҳәоит анхаҩы. Русура арежим ус иҟоуп: ашьыжь инаркны шьыбжьаанӡа ицәаӷәоит, анаҩсан афатә рыҭаны рыԥсы диршьоит ҩбаҟа сааҭ, аԥҳә рфоит ӡык ржәуеит, ашьҭахь еиҭа иҵеикуеит.
Иара убас шәаԥхьар ҟалоит:
-
Берзениа: ақыҭан агәҽанызаара ҳамоуп аҿкы чымазаразы, аха ҳгәы камыжькәа аус ҳуеит